CELEX: 52015PC0232
Language: el
Date: 2015-06-02
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση από τη Φινλανδία - EGF/2015/001 FI/Broadcom)

ΕΥΡΩΠΑΪΚΗ ΕΠΙΤΡΟΠΗ
            ?????????, 2.6.2015
            COM(2015) 232 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (αίτηση από τη Φινλανδία - EGF/2015/001 FI/Broadcom)
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.Οι κανόνες που διέπουν τις χρηματοδοτικές συνεισφορές τις οποίες χορηγεί το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) ορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                (στο εξής: «κανονισμός ΕΤΠ»).
            
            
               2.Στις 30 Ιανουαρίου 2015 η Φινλανδία υπέβαλε την αίτηση EGF/2015/001 FI/Broadcom για χρηματοδοτική συνεισφορά από το ΕΤΠ, μετά τις απολύσεις
                  2
                στην Broadcom Communications Finland και σε δύο προμηθευτές ή κατάντη παραγωγούς στη Φινλανδία.
            
            
               3.Αφού εξέτασε την εν λόγω αίτηση υπό το πρίσμα όλων των εφαρμοστέων διατάξεων του κανονισμού ΕΤΠ, η Επιτροπή κατέληξε στο συμπέρασμα ότι πληρούνται οι όροι για χορήγηση χρηματοδοτικής συνεισφοράς από το ΕΤΠ.
            
            
               ΠΕΡΙΛΗΨΗ ΤΗΣ ΑΙΤΗΣΗΣ
            
            
                     
                        Αίτηση ΕΤΠ
                     
                  
                  
                     
                        EGF/2015/001 FI/Broadcom
                     
                  
               
                     
                        Κράτος μέλος
                     
                  
                  
                     
                        Φινλανδία
                     
                  
               
                     
                        Οικεία/-ες περιφέρεια/-ες (επίπεδο NUTS 2)
                     
                  
                  
                     
                        Όλες οι περιφέρειες της Φινλανδίας, εξαιρουμένων των νήσων Åland
                     
                  
               
                     
                        Ημερομηνία υποβολής της αίτησης
                     
                  
                  
                     
                        30 Ιανουαρίου 2015
                     
                  
               
                     
                        Ημερομηνία απόδειξης παραλαβής της αίτησης
                     
                  
                  
                     
                        13 Φεβρουαρίου 2015
                     
                  
               
                     
                        Ημερομηνία αίτησης πρόσθετων πληροφοριών
                     
                  
                  
                     
                        13 Φεβρουαρίου 2015
                     
                  
               
                     
                        Προθεσμία για την υποβολή των πρόσθετων πληροφοριών
                     
                  
                  
                     
                        27 Μαρτίου 2015
                     
                  
               
                     
                        Προθεσμία για την ολοκλήρωση της αξιολόγησης
                     
                  
                  
                     
                        19 Ιουνίου 2015
                     
                  
               
                     
                        Κριτήριο παρέμβασης
                     
                  
                  
                     
                        Άρθρο 4 παράγραφος 1 στοιχείο α) του κανονισμού ΕΤΠ
                     
                  
               
                     
                        Κύρια επιχείρηση
                     
                  
                  
                     
                        Broadcom Communications Finland
                     
                  
               
                     
                        Τομέας/-είς οικονομικής δραστηριότητας
                     
                     
                        (Κλάδος NACE αναθ. 2)
                           3
                        
                     
                  
                  
                     
                        Κλάδος 46 (Χονδρικό εμπόριο, εκτός από το εμπόριο μηχανοκίνητων οχημάτων και μοτοσικλετών) 
                     
                  
               
                     
                        Αριθμός θυγατρικών, προμηθευτών και κατάντη παραγωγών
                     
                  
                  
                     
                        2
                     
                  
               
                     
                        Περίοδος αναφοράς (τέσσερις μήνες):
                     
                  
                  
                     
                        11 Αυγούστου 2014 - 11 Δεκεμβρίου 2014
                     
                  
               
                     
                        Αριθμός απολύσεων (α)
                     
                  
                  
                     
                        568
                     
                  
               
                     
                        Αριθμός απολύσεων πριν ή μετά την περίοδο αναφοράς (β)
                     
                  
                  
                     
                        0
                     
                  
               
                     
                        Συνολικός αριθμός απολύσεων (α + β)
                     
                  
                  
                     
                        568
                     
                  
               
                     
                        Συνολικός αριθμός επιλέξιμων στοχευόμενων δικαιούχων
                     
                  
                  
                     
                        568
                     
                  
               
                     
                        Συνολικός αριθμός στοχευόμενων δικαιούχων
                     
                  
                  
                     
                        500
                     
                  
               
                     
                        Αριθμός στοχευόμενων νέων που βρίσκονται εκτός απασχόλησης, εκπαίδευσης ή κατάρτισης (ΕΑΕΚ)
                     
                  
                  
                     
                        0
                     
                  
               
                     
                        Προϋπολογισμός για εξατομικευμένες υπηρεσίες (σε ευρώ)
                     
                  
                  
                     
                        2 172 000
                     
                  
               
                     
                        Προϋπολογισμός για τη χρήση του ΕΤΠ
                           4
                         (σε ευρώ)
                     
                  
                  
                     
                        103 000
                     
                  
               
                     
                        Συνολικός προϋπολογισμός (σε ευρώ)
                     
                  
                  
                     
                        2 275 000
                     
                  
               
                     
                        Συνεισφορά του ΕΤΠ (60%) (σε ευρώ)
                     
                  
                  
                     
                        1 365 000
                     
                  
               
               ΑΞΙΟΛΟΓΗΣΗ ΤΗΣ ΑΙΤΗΣΗΣ
            
            
               Διαδικασία
            
            
               4.Στις 30 Ιανουαρίου 2015 η Φινλανδία υπέβαλε την αίτηση EGF/2015/001 FI/Broadcom εντός 12 εβδομάδων από την ημερομηνία κατά την οποία εκπληρώθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ. Η Επιτροπή επιβεβαίωσε την παραλαβή της αίτησης στις 13 Φεβρουαρίου 2015, δηλαδή μέσα σε δύο εβδομάδες από την ημερομηνία υποβολής της αίτησης, και ζήτησε πρόσθετες πληροφορίες από τη Φινλανδία την ίδια ημερομηνία. Οι εν λόγω συμπληρωματικές πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, προθεσμία εντός της οποίας η Επιτροπή θα πρέπει να ολοκληρώσει την αξιολόγηση της συμμόρφωσης της αίτησης με τις προϋποθέσεις που προβλέπονται για την παροχή της χρηματοδοτικής συνεισφοράς, λήγει στις 19 Ιουνίου 2015.
            
            
               Επιλεξιμότητα της αίτησης
            
            
               Οικείες επιχειρήσεις και δικαιούχοι
            
            
               5.Η αίτηση αφορά 568 εργαζομένους που απολύθηκαν από την Broadcom Communications Finland και δύο προμηθευτές ή κατάντη παραγωγούς. Η κύρια επιχείρηση λειτουργούσε στον οικονομικό τομέα που ταξινομείται σύμφωνα με τη NACE αναθ. 2 στον κλάδο 46 («Χονδρικό εμπόριο, εκτός από το εμπόριο μηχανοκίνητων οχημάτων και μοτοσικλετών»). Οι απολύσεις από τις επιχειρήσεις εντοπίζονται σε όλες τις περιφέρειες του επιπέδου NUTS 2
                  5
                της Φινλανδίας (εκτός των νήσων Åland), με πλέον πληγείσα περιοχή τη Βόρεια Οστροβοθνία (FI1A).
            
            
                     
                        Επιχειρήσεις και αριθμός απολύσεων κατά την περίοδο αναφοράς
                     
                  
               
                     
                        Broadcom Communications Finland
                     
                  
                  
                     
                        563
                     
                  
               
                     
                        Nice-Business Solutions Finland
                     
                  
                  
                     
                        4
                     
                  
               
                     
                        Infocare
                     
                  
                  
                     
                        1
                     
                  
               
                     
                        Συνολικός αριθμός επιχειρήσεων: 3
                     
                  
                  
                     
                        Συνολικός αριθμός απολύσεων: 
                     
                  
                  
                     
                        568
                     
                  
               
               Κριτήρια παρέμβασης
            
            
               6.Η Φινλανδία υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτούνται τουλάχιστον 500 απολύσεις εργαζομένων, κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων απολύσεων εργαζομένων από τους προμηθευτές και τους κατάντη παραγωγούς και/ή μη αυτοαπασχολούμενων των οποίων διεκόπη η δραστηριότητα.
            
            
               7.Η τετράμηνη περίοδος αναφοράς για την αίτηση είναι από τις 11 Αυγούστου 2014 έως τις 11 Δεκεμβρίου 2014.
            
            
               8.Οι απολύσεις κατά την περίοδο αναφοράς είναι οι εξής:
            
            
               –563 εργαζόμενοι απολύθηκαν από την Broadcom Communications Finland,
            
         
         
            
               –5 εργαζόμενοι απολύθηκαν από δύο προμηθευτές ή κατάντη παραγωγούς της Broadcom.
            
            
               Υπολογισμός των απολύσεων και των περιπτώσεων διακοπής δραστηριότητας
            
            
               9.Οι απολύσεις κατά την περίοδο αναφοράς υπολογίστηκαν ως εξής:
            
            
               –563 από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του·
            
            
               –5 από την ημερομηνία της de facto καταγγελίας της σύμβασης απασχόλησης ή της λήξης της.
            
            
               Επιλέξιμοι δικαιούχοι
            
            
               10.Επομένως, οι επιλέξιμοι δικαιούχοι είναι συνολικά 568. 
            
            
               Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης
            
            
               11.Προκειμένου να αποδείξει τη σχέση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, η Φινλανδία υποστηρίζει ότι το 2005 εκτιμάται ότι η ανάπτυξη τσιπ (κλάδος στον οποίο δραστηριοποιείτο η Broadcom Communications Finland) παρείχε απασχόληση σε περίπου 5 000 άτομα στην Ευρώπη. Ενώ ο αριθμός του προσωπικού ανάπτυξης προϊόντος στον κλάδο παραγωγής αυξήθηκε σε παγκόσμιο επίπεδο (ιδίως στην Ασία και στις ΗΠΑ), στην Ευρώπη μειώθηκε απότομα όπου, έως το 2014, είχαν μείνει μόλις μερικές εκατοντάδες άτομα.
            
            
               12.Η ανάπτυξη και η πώληση τσιπ κινητής τηλεφωνίας βρίσκεται στα χέρια ενός μικρού αριθμού επιχειρήσεων, εκ των οποίων η Qualcomm (ΗΠΑ) είναι μακράν η μεγαλύτερη (με μερίδιο αγοράς περίπου 66% το πρώτο τρίμηνο του 2014 σύμφωνα με το Strategy Analytics
                  6
               ). Οι επόμενες μεγαλύτερες εταιρείες είναι MediaTek στην Ταϊβάν, η Spreadtrum στην Κίνα και οι Marvell και Intel στις ΗΠΑ.
            
            
               13.Οι απολύσεις στην Broadcom συνδέονται με την τάση που επηρεάζει ολόκληρη την φινλανδική βιομηχανία ηλεκτρονικών και κορυφώθηκε με την εξαγγελία της Nokia για απολύσεις μεγάλης κλίμακας το 2011. Το 2012 η Nokia απέλυσε, κατ’ αρχάς, 1 000 άτομα από την μονάδα του Salo EGF/2012/006 FI/Nokia Salo), ενώ ακολούθησαν άλλα 3 700 στα τέλη του 2012 και την άνοιξη του 2013 (EGF/2013/001 FI/Nokia). Ένα εκτεταμένο πρόγραμμα ανάπτυξης προϊόντος περατώθηκε και ένας σημαντικός αριθμός θέσεων εργασίας περικόπηκε.
            
            
               14.Στις αρχές της δεκαετίας του 2000, το προσωπικό στη φινλανδική βιομηχανία ηλεκτρικών και ηλεκτρονικών ειδών με έδρα τη Φινλανδία και σε υπερπόντιες θυγατρικές έδειξε σταθερή ανάπτυξη, αλλά από το 2007 σημειώθηκε σημαντική μεταβολή καθώς οι αριθμοί στο εξωτερικό αυξάνονταν, ενώ οι αριθμοί στη Φινλανδία άρχισαν να μειώνονται σταθερά.
            
            
               15.Κατά τη διάρκεια της δεκαετίας του 2000, οι αριθμοί προσωπικού στις φινλανδικές θυγατρικές σε όλες τις ηπείρους αυξήθηκαν, και στη συνέχεια, από το έτος 2004, η Ασία αναδείχθηκε σαφώς ως ο μεγαλύτερος εργοδότης στη βιομηχανία ηλεκτρικών και ηλεκτρονικών ειδών. Στην Ευρώπη, ο αριθμός προσωπικού συνέχισε να αυξάνεται έως το 2008 και στη συνέχεια άρχισε να μειώνεται.
            
            
               
                  
            
            
               16.Έως σήμερα, ο κλάδος 46 της NACE αναθεώρηση 2 («Χονδρικό εμπόριο, εκτός από το εμπόριο μηχανοκίνητων οχημάτων και μοτοσικλετών»), αποτέλεσε αντικείμενο δύο αιτήσεων στο ΕΤΠ (η άλλη είναι η αίτηση EGF/2010/012 NL/Noord Holland ICT), οι οποίες αφορούν αμφότερες ΤΠΕ και οφείλονταν στην παγκοσμιοποίηση στον τομέα του εμπορίου.
            
            
               Γεγονότα που οδήγησαν στις απολύσεις και την παύση δραστηριοτήτων 
            
            
               17.Το γεγονός που προκάλεσε τις απολύσεις στη Broadcom είναι η απόφαση για κατάργηση των κυψελοειδών υπηρεσιών βασικής ζώνης της εταιρείας, μια απόφαση η οποία επηρέασε 3 000 άτομα παγκοσμίως, εκ των οποίων τα 600 στη Φινλανδία. Η Broadcom παύει όλες τις δραστηριότητές της στη Φινλανδία· Ο σχεδιασμός των τσιπ κινητών μεταφέρεται από την Broadcom και πρόκειται να συνεχιστεί στις Ηνωμένες Πολιτείες και την Ασία.
            
            
               18.Το 2005 υπήρχαν τέσσερις σημαντικοί κατασκευαστές τσιπ κινητής τηλεφωνίας στην Ευρώπη. Η Nokia και η Philips σχεδίαζαν τα δικά τους τσιπ, η Ericsson Mobile Platforms (EMP) τα σχεδίαζε κυρίως για τη Sony-Ericsson και η Infineon τα παρήγαγε εμπορικά για κατασκευαστές τηλεφώνων. Η Nokia σχεδίαζε τσιπ για τα δικά της τηλέφωνα από τη δεκαετία του ’80 και μετά. Η εταιρεία έκανε κυρίως δικά της σχέδια, ενώ η πραγματική παραγωγή τσιπ διεξαγόταν κυρίως στις εγκαταστάσεις των Texas Instruments (TI) και STMicroelectronics (STM). Η Nokia αποφάσισε να εγκαταλείψει την εσωτερική ανάπτυξη τσιπ το 2007 και πώλησε τις μονάδες ανάπτυξης στην STMicroelectronics.
            
            
               19.Σε αυτό το στάδιο, η Nokia εξακολουθούσε να έχει τον σχεδιασμό ασύρματων διαποδιαμορφωτών (μόντεμ) στα χέρια της και παραχωρούσε άδειες εκμετάλλευσης των αποτελεσμάτων σε κατασκευαστές τσιπ, συμπεριλαμβανομένης της STM. Η Nokia εγκατέλειψε τον σχεδιασμό μόντεμ το 2010, έτος κατά το οποίο πώλησε τις δραστηριότητες αυτές στην ιαπωνική  Renesas Mobile Corporation (RMC), θυγατρική της Renesas Electronics (REC). Λόγω της συμφωνίας αυτής, περίπου 1 100 σχεδιαστές προϊόντων Nokia μεταφέρθηκαν σε νέο εργοδότη.
            
            
               20.Λόγω σημαντικών μακροπρόθεσμων ζημιών της REC, ελήφθη η απόφαση να κλείσει η RMC το 2013. Το φθινόπωρο του 2013, η REC πώλησε τον τομέα LTE
                  7
                των υπηρεσιών μόντεμ στη Broadcom (BCM), και περίπου 800 άτομα που εργάζονταν προηγουμένως για την Renesas, εργάζονταν πλέον για τη Broadcom. Μετά από λίγους μόνο μήνες, ήταν σειρά της Broadcom να ανακοινώσει ότι το σύνολο της κυψελοειδούς δραστηριότητας βασικής ζώνης επρόκειτο να κλείσει. Σε αυτό το στάδιο δεν κατέστη δυνατό να εξευρεθούν νέοι αγοραστές.
            
         
         
            
               Αναμενόμενος αντίκτυπος των απολύσεων στην οικονομία και την απασχόληση σε τοπικό, περιφερειακό ή εθνικό επίπεδο
            
            
               21.Οι απολύσεις έχουν σημαντικό αρνητικό αντίκτυπο στην περιφερειακή οικονομία, ιδίως της Βόρειας Οστροβοθνίας (μέρος της περιφέρειας NUTS επιπέδου 2 FI1A), όπου έλαβαν χώρα οι 424 από τις 568 απολύσεις. Σε αυτή την περιφέρεια, το ποσοστό ανεργίας είναι συνεχώς μερικές ποσοστιαίες μονάδες υψηλότερο από τον εθνικό μέσο όρο. Τον Αύγουστο του 2014, ενώ το εθνικό ποσοστό ανεργίας ήταν 12,2%, στη Βόρεια Οστροβοθνία ήταν 14,1% και στην περισσότερο πληγείσα πόλη, το Όουλου, ήταν 16,1%.
            
            
               22.Επί του παρόντος υπάρχουν 1 250 περίπου μονάδες που δραστηριοποιούνται στον τομέα των ΤΠΕ στη Βόρεια Οστροβοθνία, και οι περισσότερες από αυτές βρίσκονται στην πόλη Όουλου. Ο τομέας αντιμετωπίζει εδώ και χρόνια τις επιπτώσεις της διεθνούς οικονομικής ύφεσης αλλά, πιο συγκεκριμένα, έχει πληγεί από μια σημαντική εσωτερική διαρθρωτική αλλαγή όταν μεγάλες ηγετικές εταιρείες αναθεώρησαν τις στρατηγικές τους, μετέφεραν τις δραστηριότητές τους σε άλλους τομείς της αγοράς και εξορθολόγησαν την παραγωγή τους ως αντίδραση στον εντεινόμενο ανταγωνισμό. Ο τομέας των ΤΠΕ αποτελεί εδώ και χρόνια πυλώνα της οικονομίας στην υποπεριφέρεια Όουλου. Το σχετικό μερίδιο του συνόλου των θέσεων εργασίας του τομέα πληροφοριών στην υποπεριφέρεια ανέρχεται σε περίπου 12%, το οποίο εντός της Φινλανδίας συγκρίνεται μόνο με τη μητροπολιτική περιοχή του Ελσίνκι.
            
            
               23.Οι δυσκολίες που αντιμετωπίζει ο τομέας και οι νέες εταιρικές πολιτικές έχουν οδηγήσει σε πολυάριθμες απολύσεις στον ιδιωτικό τομέα. Ενώ οι επιχειρήσεις του τομέα των ΤΠΕ απασχολούσαν περίπου 13 000 άτομα στην περιοχή το 2008, ο αριθμός αυτός μειώθηκε σε περίπου 10 500 το 2012. Έκτοτε έχουν σημειωθεί περαιτέρω απολύσεις, και η τρέχουσα εκτίμηση είναι κάτω από 10 000. Οι εταιρείες μεταστρέφονται από την κατασκευή στην παραγωγή περιεχομένου, και από τις μεγάλες διεθνείς βιομηχανίες προς τη δραστηριότητα σε μικρότερες μονάδες. Εκτός από τις εταιρείες, ο δημόσιος τομέας είναι επίσης σημαντικός εργοδότης για ειδικούς σε θέματα ΤΠΕ. Λόγω των στόχων εξοικονόμησης για τον δημόσιο τομέα, αυτός δεν παρέχει πλέον τόσες θέσεις εργασίας όπως στο παρελθόν, και η τάση αυτή θα συνεχιστεί στο μέλλον.
            
            
               24.Ένα ιδιαίτερο χαρακτηριστικό της υποπεριφέρειας Όουλου είναι ότι περίπου δύο στους τρεις ανέργους είναι επαγγελματίες με υψηλό επίπεδο εκπαίδευσης και ένα καλό επίπεδο επαγγελματικής πείρας. Η υποπεριφέρεια Όουλου αποτελούσε, για παρατεταμένη περίοδο, σημαντικό κόμβο έρευνας και ανάπτυξης προϊόντων στον τομέα των ΤΠΕ, ο οποίος χρησιμοποιούσε εμπειρογνώμονες σε διάφορους τομείς της μηχανικής και της επεξεργασίας των δεδομένων.
            
            
               25.Στον τομέα των ΤΠΕ κυριαρχούν οι νεαρές ηλικίες. Οι μισοί από τους ανέργους που αναζητούν επί του παρόντος εργασία είναι κάτω των 40 ετών. Ιδίως οι εργαζόμενοι μεγαλύτερης ηλικίας αντιμετωπίζουν δυσκολίες να εξεύρουν νέες θέσεις εργασίας, ενώ η μακροχρόνια ανεργία αυξάνεται. Από τους ανέργους με γνώσεις ΤΠΕ στη Βόρεια Οστροβοθνία, περίπου οι μισοί (450 άνεργοι) ήταν άνεργοι για περισσότερο από ένα έτος· σχεδόν 300 από τους εν λόγω ανέργους που αναζητούν εργασία διαθέτουν υψηλού επιπέδου εκπαίδευση.
            
            
               26.Οι απολύσεις στην Broadcom αύξησαν σημαντικά τα ποσοστά ανεργίας στο Όουλου. Ειδικότερα, οι απολύσεις θα αυξήσουν τον αριθμό των ανέργων με ανώτερη ειδίκευση. Νέοι τομείς ανάπτυξης αναπτύσσονται ενεργά στην υποπεριφέρεια Όουλου, ενώ θα πρέπει να διασφαλιστεί και η ένταξη των άνεργων ειδικών ΤΠΕ. Πολλοί έχουν μεγάλη πείρα στον σχεδιασμό και την ανάπτυξη προϊόντων, που μπορεί να αξιοποιηθεί στο μέλλον είτε στον τομέα των ΤΠΕ είτε σε τομείς που χρησιμοποιούν ΤΠΕ.
            
            
               Στοχευόμενοι δικαιούχοι και προτεινόμενες δράσεις
            
            
               Στοχευόμενοι δικαιούχοι
            
            
               27.Ο εκτιμώμενος αριθμός των απολυμένων που αναμένεται να συμμετάσχουν στα μέτρα είναι 500. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:
            
            
                     
                        Κατηγορία
                     
                  
                  
                     
                        Αριθμός 
                           στοχευόμενων δικαιούχων
                     
                  
               
                     
                        Φύλο:
                     
                  
                  
                     
                        Άνδρες:
                     
                  
                  
                     
                        442
                     
                  
                  
                     
                        (88,4%)
                     
                  
               
                     
                  
                  
                     
                        Γυναίκες:
                     
                  
                  
                     
                        58
                     
                  
                  
                     
                        (11,6%)
                     
                  
               
                     
                        Ιθαγένεια:
                     
                  
                  
                     
                        Πολίτες της ΕΕ:
                     
                  
                  
                     
                        487
                     
                  
                  
                     
                        (97,4%)
                     
                  
               
                     
                  
                  
                     
                        Πολίτες τρίτων χωρών:
                     
                  
                  
                     
                        13
                     
                  
                  
                     
                        (2,6%)
                     
                  
               
                     
                        Ηλικιακή ομάδα:
                     
                  
                  
                     
                        15-24 ετών:
                     
                  
                  
                     
                        1
                     
                  
                  
                     
                        (0,2%)
                     
                  
               
                     
                  
                  
                     
                        25-29 ετών:
                     
                  
                  
                     
                        19
                     
                  
                  
                     
                        (3,8%)
                     
                  
               
                     
                  
                  
                     
                        30-54 ετών:
                     
                  
                  
                     
                        470
                     
                  
                  
                     
                        (94,0%)
                     
                  
               
                     
                  
                  
                     
                        55-64 ετών:
                     
                  
                  
                     
                        10
                     
                  
                  
                     
                        (2,0%)
                     
                  
               
                     
                  
                  
                     
                        άνω των 64 ετών:
                     
                  
                  
                     
                        0
                     
                  
                  
                     
                        (0,0%)
                     
                  
               
               28.Επομένως, ο συνολικός εκτιμώμενος αριθμός των στοχευόμενων δικαιούχων που αναμένεται να συμμετάσχουν στα μέτρα είναι 500.
            
            
               Επιλεξιμότητα των προτεινόμενων δράσεων
            
            
               29.Η Φινλανδία προγραμματίζει τρία είδη μέτρων για τους απολυμένους εργαζομένους που καλύπτονται από την παρούσα αίτηση, τα οποία i) θα τους βοηθήσουν να μεταβούν σε μια νέα θέση εργασίας, ii) θα τους βοηθήσουν να ξεκινήσουν δική τους επιχείρηση και iii) θα παράσχουν κατάρτιση ή εκπαίδευση. Όλα τα ακόλουθα μέτρα συνδυάζονται ώστε να δημιουργηθεί μια συντονισμένη δέσμη εξατομικευμένων υπηρεσιών με σκοπό την επανένταξη των απολυμένων εργαζομένων στην απασχόληση:
            
            
               30.Καθοδήγηση και άλλα προπαρασκευαστικά μέτρα: Οι άνεργοι εργαζόμενοι μπορούν να βοηθηθούν στον τομέα τεχνικών αναζήτησης εργασίας, με παροχή συμβουλών και καθοδήγησης, με επισκέψεις σε εκθέσεις για την απασχόληση, με βοήθεια στις αιτήσεις για εργασία και στη σύνταξη βιογραφικών σημειωμάτων. Η υπηρεσία αυτή θα παρασχεθεί σε ομάδες διαφόρων μεγεθών. Ανάλογα με την ομάδα, η κατάρτιση θα παρέχεται για διάστημα μεταξύ 5 και 20 ημερών. Λεπτομερής καθοδήγηση σταδιοδρομίας θα παρέχεται επίσης στις ομάδες, με έμφαση στην αλληλεπίδραση και πρακτική άσκηση στην εργασία. Αυτή η καθοδήγηση μπορεί να είναι διάρκειας έως και 40 ημερών. Σε άτομα ή ομάδες μπορούν να παρέχονται σύμβουλοι εργασίας, που μπορούν να ενεργήσουν ως «αντίπαλοι για προπόνηση» κατά την αναζήτηση εργασίας και ως σύμβουλοι τόσο για τους εργοδότες όσο και για τους εργαζομένους κατά τη διάρκεια των πρώτων περιόδων των νέων τους καθηκόντων. Μπορεί να παρέχονται έως και 50 ώρες καθοδήγησης ανά άτομο το οποίο αναζητεί εργασία ανά έτος.
            
            
               31.Οι εργαζόμενοι μπορούν επίσης να επωφεληθούν από μια σειρά αξιολογήσεων από ειδικούς. Οι εν λόγω αξιολογήσεις, παραδείγματος χάριν, μπορούν να αξιολογήσουν την ικανότητα εργασίας του ατόμου, συμπεριλαμβανομένων των πτυχών που σχετίζονται με την υγεία, των γνώσεων και των επαγγελματικών δεξιοτήτων, ή των επιχειρηματικών δεξιοτήτων και των δυνατοτήτων του συγκεκριμένου εργαζομένου.
            
            
               32.Υπηρεσίες απασχόλησης και επιχειρήσεων στο σημείο εξυπηρέτησης: Στους απολυμένους εργαζομένους διατίθενται σημεία εξυπηρέτησης που ορίζονται ατομικά και τα οποία τους εξυπηρετούν κατά τη διάρκεια της υλοποίησης. Τα σημεία εξυπηρέτησης δημιουργούνται για να παρέχουν υπηρεσίες συμβουλών στους πληττόμενους εργαζομένους από την αρχή, πολύ πιο εξατομικευμένες και εις βάθος σε σχέση με τις υπηρεσίες που θα μπορούσε κανονικά να παρέχει η δημόσια υπηρεσία απασχόλησης. Εάν η ομάδα-στόχος δεν μπορεί να βρει νέες θέσεις εργασίας μέσα σε εύλογο χρονικό διάστημα, θα οριστεί μέντορας ο οποίος είναι γνώστης του τομέα των ΤΠΕ. Ο μέντορας θα είναι σε θέση να βοηθήσει τους εργαζομένους είτε με ειδικές τεχνικές αναζήτησης εργασίας είτε με την καθοδήγηση για τη δημιουργία δικής τους επιχείρησης.
            
            
               33.Κατάρτιση και επαγγελματικός επαναπροσανατολισμός: Στόχος των μέτρων κατάρτισης είναι η απόκτηση βασικής ή επαγγελματικής εκπαίδευσης στο πλαίσιο ενός κλάδου με υψηλό ποσοστό απασχόλησης ή η συνεχής κατάρτιση ή ανώτερη εκπαίδευση μέσω της ενίσχυσης των ικανοτήτων που ήδη υπάρχουν ή η καθοδήγηση/προπαρασκευαστική κατάρτιση για την αγορά εργασίας για τα άτομα που δεν έχουν μελλοντικά σχέδια σταδιοδρομίας. Η κατάρτιση είναι εξειδικευμένη ανάλογα με την ομάδα-στόχο και τα μαθήματα μπορούν να περιλαμβάνουν, για παράδειγμα, τη διεύρυνση των δεξιοτήτων στον τομέα των ΤΠΕ· τη διαχείριση έργου, ποιότητας και την οικονομική διαχείριση, καθώς και την ανάπτυξη επιχειρηματικών δεξιοτήτων. Η εκτεταμένη κατάρτιση ανάπτυξης εταιρείας (γνωστή και ως «κατάρτιση ΚΕΚΟ») μπορεί να εφοδιάσει ένα πρόσωπο με την ικανότητα να διαχειρίζεται συγκεκριμένο σχέδιο ανάπτυξης εταιρείας.
            
            
               34.Οικονομικό κίνητρο (επιδότηση μισθού) μπορεί να καταβάλλεται από τους παρόχους υπηρεσιών, ως μέρος του μισθού για κάθε σχέση εργασίας που έχει δημιουργηθεί για έναν στοχευόμενο εργαζόμενο. Από το 2015, η επιδότηση μισθού θα είναι 30 έως 50% των σχετικών δαπανών μισθοδοσίας, ανάλογα με το πόσο χρόνο είναι άνεργο το πρόσωπο που πρόκειται να προσληφθεί με επιδότηση. Η διάρκεια της επιδοτούμενης περιόδου θα καθορίζεται με βάση τις ατομικές ανάγκες του εν λόγω προσώπου (π.χ. ικανότητες για τη νέα θέση εργασίας).
            
            
               35.Καθοδήγηση προς την επιχειρηματικότητα και υπηρεσίες για νέους επιχειρηματίες: Μέτρα για την προώθηση της επιχειρηματικότητας υλοποιούνται ως κατάρτιση τύπου εκκολαπτηρίου επιχειρήσεων και κατάρτιση στην επιχειρηματικότητα που σχετίζεται με την εργασιακή πολιτική. Επιπλέον, στους νέους επιχειρηματίες προσφέρονται συμβουλές, καθοδήγηση και υποστήριξη. Η δημιουργία νέων επιχειρήσεων θα υποστηριχθεί μέσω των υποπεριφερειακών δικτύων επιχειρηματικών υπηρεσιών και του σχεδιασμού εταιρικού πελατολογίου της MEE Corporation. Η έννοια του «εκκολαπτηρίου επιχειρήσεων» θα χρησιμοποιείται για την υλοποίηση διαφοροποιημένης κατάρτισης στην αγορά εργασίας, με ομαδικές ασκήσεις υπό την καθοδήγηση του φορέα κατάρτισης.
            
         
         
            
               36.Επιχορήγηση για τη σύσταση επιχείρησης: Η επιχορήγηση για τη σύσταση επιχείρησης εξασφαλίζει ένα εισόδημα σε μελλοντικούς επιχειρηματίες κατά τον εκτιμώμενο χρόνο που απαιτείται για την έναρξη και τη δημιουργία επιχείρησης πλήρους απασχόλησης, με ανώτατο όριο τους 18 μήνες. Η επιχορήγηση για τη σύσταση επιχείρησης αποτελείται από δύο μέρη, το βασικό επίδομα και ένα συμπλήρωμα. Το 2014, το βασικό επίδομα ανερχόταν σε 32,66 ευρώ ανά ημέρα. Το συμπλήρωμα, στο υψηλότερο επίπεδό του, είναι το 60% του βασικού επιδόματος. Η μέση επιχορήγηση για τη σύσταση επιχείρησης εκτιμάται σε 6 000 ευρώ, αλλά το ποσό για κάθε δικαιούχο θα καθορίζεται κατά περίπτωση.
            
            
               37.Επιδόματα ταξιδιού, διανυκτέρευσης και έξοδα μετακόμισης: Σε άτομο που αναζητεί εργασία μπορεί να χορηγηθεί επίδομα ταξιδιού και εξόδων διαμονής για την αναζήτηση εργασίας ή δαπανών ταξιδιού και διαμονής για τη συμμετοχή σε κατάρτιση με σκοπό την προώθηση της απασχόλησης, και αποζημίωση για έξοδα μετακόμισης στην περίπτωση που δεχτεί μια θέση εργασίας εκτός της περιοχής μετακίνησής του. Με τη βοήθεια των επιδομάτων αυτών, οι δικαιούχοι θα ενθαρρυνθούν να αναζητήσουν εργασία σε μια ευρύτερη γεωγραφική περιοχή.
            
            
               38.Έρευνες επιχειρήσεων και επισκέψεις: Το σχέδιο αποσκοπεί στην ανάπτυξη περισσότερων γνώσεων σχετικά με τον τομέα των ΤΠΕ χάρη σε πληροφορίες σχετικά με τις προοπτικές του περιφερειακού τομέα ΤΠΕ οι οποίες προέρχονται από έρευνες σε επιχειρήσεις και επισκέψεις σε αυτές. Θα χρησιμοποιηθεί για τον σχεδιασμό εξατομικευμένων υπηρεσιών για την ομάδα-στόχο και για τη βελτίωση των δεξιοτήτων όσον αφορά την αγορά υπηρεσιών που υποστηρίζουν την ομάδα-στόχο στην εύρεση εργασίας. Οι πληροφορίες σχετικά με τις προοπτικές του τομέα ΤΠΕ θα παρέχουν επίσης στοιχεία στα άτομα που αναζητούν εργασία και σκέπτονται να συστήσουν μια επιχείρηση. Οι προσπάθειες αυτές συνεχίζουν το έργο που πραγματοποιήθηκε σε προηγούμενη υπόθεση ΕΤΠ (EGF/2013/001 FI/Nokia) που συγκέντρωσε εκθέσεις και στατιστικά στοιχεία βάσει τηλεφωνικών συνεντεύξεων με επιχειρήσεις.
            
            
               39.Οι προτεινόμενες δράσεις που περιγράφονται εδώ αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.
            
            
               40.Η Φινλανδία υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει καμία από αυτές τις δράσεις.
            
            
               Εκτιμώμενος προϋπολογισμός
            
            
               41.Το εκτιμώμενο συνολικό κόστος ανέρχεται σε 2 275 000 ευρώ, εκ των οποίων οι δαπάνες για τις εξατομικευμένες υπηρεσίες σε 2 172 000 ευρώ και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 103 000 ευρώ.
            
            
               42.Η συνολική χρηματοδοτική συνεισφορά που ζητείται από το ΕΤΠ είναι 1 365 000 ευρώ (60% του συνολικού κόστους).
            
            
               
            
                     
                        Δράσεις
                     
                  
                  
                     
                        Εκτιμώμενος αριθμός συμμετεχόντων
                     
                  
                  
                     
                        Εκτιμώμενο κόστος ανά συμμετέχοντα
                        (σε ευρώ)
                     
                  
                  
                     
                        Εκτιμώμενο συνολικό κόστος
                     
                     
                        (σε ευρώ) 
                     
                  
               
                     
                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]
                     
                  
               
                     
                        Καθοδήγηση και άλλα προπαρασκευαστικά μέτρα
                     
                  
                  
                     
                        222
                     
                  
                  
                     
                        400
                     
                  
                  
                     
                        88 800
                     
                  
               
                     
                        Υπηρεσίες απασχόλησης και επιχειρήσεων στο σημείο εξυπηρέτησης
                     
                  
                  
                     
                        500
                     
                  
                  
                     
                        600
                     
                  
                  
                     
                        300 000
                     
                  
               
                     
                        Κατάρτιση και επαγγελματικός επαναπροσανατολισμός 
                     
                  
                  
                     
                        145
                     
                  
                  
                     
                        5 000
                     
                  
                  
                     
                        725 000
                     
                  
               
                     
                        Καθοδήγηση προς την επιχειρηματικότητα και υπηρεσίες για νέους επιχειρηματίες
                     
                  
                  
                     
                        13
                     
                  
                  
                     
                        5 000
                     
                  
                  
                     
                        65 000
                     
                  
               
                     
                        Επιχορήγηση για τη σύσταση επιχειρήσεων 
                     
                  
                  
                     
                        19
                     
                  
                  
                     
                        6 000
                     
                  
                  
                     
                        114 000
                     
                  
               
                     
                        Έρευνες επιχειρήσεων και επισκέψεις 
                     
                  
                  
                     
                        424
                     
                  
                  
                     
                        1 179
                           8
                        
                     
                  
                  
                     
                        500 000
                     
                  
               
                     
                        Υποσύνολο (α):
                     
                     
                        Ποσοστό της δέσμης εξατομικευμένων υπηρεσιών
                     
                  
                  
                     
                        –
                     
                  
                  
                     
                        1 792 800
                     
                  
               
                     
                  
                  
                     
                  
                  
                     
                        (82,54%)
                     
                  
               
                     
                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]
                     
                  
               
                     
                        Επιδότηση μισθού 
                     
                  
                  
                     
                        62
                     
                  
                  
                     
                        6 000
                     
                  
                  
                     
                        372 000
                     
                  
               
                     
                        Επιδόματα ταξιδιού, διανυκτέρευσης και έξοδα μετακόμισης
                     
                  
                  
                     
                        48
                     
                  
                  
                     
                        150
                     
                  
                  
                     
                        7 200
                     
                  
               
                     
                        Υποσύνολο (β):
                     
                     
                        Ποσοστό της δέσμης εξατομικευμένων υπηρεσιών:
                     
                  
                  
                     
                        –
                     
                  
                  
                     
                        379 200
                     
                  
               
                     
                  
                  
                     
                  
                  
                     
                        (17,46%)
                     
                  
               
                     
                        Δράσεις που προβλέπονται στο άρθρο 7 παράγραφος 4 του κανονισμού ΕΤΠ
                     
                  
               
                     
                        1. Προετοιμασία
                     
                  
                  
                     
                        –
                     
                  
                  
                     
                        8 000
                     
                  
               
                     
                        2. Διαχείριση
                     
                  
                  
                     
                        –
                     
                  
                  
                     
                        70 000
                     
                  
               
                     
                        3. Ενημέρωση και δημοσιότητα
                     
                  
                  
                     
                        –
                     
                  
                  
                     
                        20 000
                     
                  
               
                     
                        4. Έλεγχος και υποβολή εκθέσεων
                     
                  
                  
                     
                        –
                     
                  
                  
                     
                        5 000
                     
                  
               
                     
                        Υποσύνολο (γ):
                     
                     
                        Ποσοστό επί του συνολικού κόστους:
                     
                  
                  
                     
                        –
                     
                  
                  
                     
                        103 000
                     
                  
               
                     
                  
                  
                     
                  
                  
                     
                        (4,53%)
                     
                  
               
                     
                        Συνολικό κόστος (α + β + γ):
                     
                  
                  
                     
                        –
                     
                  
                  
                     
                        2 275 000
                     
                  
               
                     
                        Συνεισφορά ΕΤΠ (60 % του συνολικού κόστους)
                     
                  
                  
                     
                        –
                     
                  
                  
                     
                        1 365 000
                     
                  
               
               43.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Η Φινλανδία επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.
            
            
               44.Η Φινλανδία επιβεβαίωσε ότι το κόστος των επενδύσεων για την αυτοαπασχόληση, τη σύσταση επιχειρήσεων και την ανάκτηση επιχειρήσεων από εργαζομένους δεν θα υπερβαίνει τα 15 000 ευρώ ανά δικαιούχο.
            
            
               Περίοδος επιλεξιμότητας των δαπανών
            
            
               45.Η Φινλανδία άρχισε να παρέχει τις εξατομικευμένες υπηρεσίες στους στοχευόμενους δικαιούχους στις 11 Αυγούστου 2014. Οι δαπάνες σχετικά με τα μέτρα που αναφέρονται στα σημεία 29 έως 39 θα είναι, επομένως, επιλέξιμες για χρηματοδοτική συνεισφορά από το ΕΤΠ από τις 11 Αυγούστου 2014 έως τις 30 Ιανουαρίου 2017, με εξαίρεση την τριτοβάθμια εκπαίδευση (αν παρέχεται), η οποία θα είναι επιλέξιμη για χρηματοδοτική συνεισφορά από τις 11 Αυγούστου 2014 έως τις 30 Ιουλίου 2017.
            
            
               46.Η Φινλανδία άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις 11 Αυγούστου 2014. Συνεπώς, οι δαπάνες για τις δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από τις 11 Αυγούστου 2014 έως τις 30 Ιουλίου 2017.
            
            
               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία
            
            
               47.Οι πηγές της εθνικής προχρηματοδότησης ή συγχρηματοδότησης είναι κυρίως το κονδύλιο για τις δημόσιες υπηρεσίες απασχόλησης που υπάγονται διοικητικά στο υπουργείο Απασχόλησης και Οικονομίας. Ορισμένες υπηρεσίες θα χρηματοδοτηθούν επίσης από τις λειτουργικές δαπάνες για τα κέντρα οικονομικής ανάπτυξης, μεταφορών και περιβάλλοντος (κέντρα ELY) και τις υπηρεσίες απασχόλησης και οικονομικής ανάπτυξης. Τα καθήκοντα τεχνικής υποστήριξης θα χρηματοδοτηθούν από τις λειτουργικές δαπάνες του υπουργείου Απασχόλησης και Οικονομίας και των κέντρων οικονομικής ανάπτυξης, μεταφορών και περιβάλλοντος. Θα καταβληθεί προσπάθεια από τις φινλανδικές αρχές για την παροχή εθνικής προχρηματοδότησης για όλες τις ενέργειες και τα καθήκοντα, ώστε να δοθεί έτσι η δυνατότητα στις δραστηριότητες που θα έχουν την υποστήριξη του ΕΤΠ να ξεκινήσουν όσο το δυνατόν ταχύτερα και αποτελεσματικότερα.
            
            
               48.Επί του παρόντος, η Φινλανδία ετοιμάζει μια αίτηση ΕΤΠ στο πλαίσιο των επόμενων απολύσεων από τη Microsoft. Τα άτομα που απολύθηκαν από τη Microsoft, ομοίως με αυτά που απολύθηκαν από την Broadcom, απασχολούνταν στο παρελθόν από τη Nokia και ήταν εγκατεστημένα στα ίδια μέρη: Όουλου, Τάμπερε, Σάλο και μητροπολιτική περιοχή του Ελσίνκι. Θα καταβληθεί προσπάθεια να αξιοποιηθεί η συνέργεια μεταξύ αυτών των δύο σχεδίων.
            
            
               49.Το σχέδιο ΕΤΠ για την Broadcom θα συνεργάζεται επίσης με το σχέδιο για την κινητικότητα του εργατικού δυναμικού στην Ευρώπη 2014-2020, που είναι ένα εθνικό σχέδιο για την ανάπτυξη των υπηρεσιών EURES. Το σχέδιο αυτό θα ξεκινήσει στις αρχές του 2015 με τη βοήθεια χρηματοδότησης από το ΕΚΤ, και θα συντονίζεται από το κέντρο οικονομικής ανάπτυξης, μεταφορών και περιβάλλοντος (κέντρο ELY) για τη Βόρεια Καρελία.
            
            
               50.Μια εθνική δέσμη μέτρων με την ονομασία «Πρότυπα μεταξύ της προσλαμβάνουσας εταιρείας και της συρρικνούμενης εταιρείας» βρίσκεται στο στάδιο προετοιμασίας στο πλαίσιο της νέας περιόδου προγραμματισμού του ΕΤΠ. Στόχος της εν λόγω δέσμης μέτρων είναι να συμπληρώσει και να διευρύνει δραστηριότητες που συνδέονται με τις εθνικές διαρθρωτικές αλλαγές και την ασφάλεια στο πλαίσιο της αλλαγής. Στόχος είναι η κοινή ανάπτυξη προϊόντων, ο προσδιορισμός καλών και λανθασμένων πρακτικών, η βελτίωση της επικοινωνίας και η παγίωση των καλών αποτελεσμάτων των έργων.
            
         
         
            
               51.Η Φινλανδία επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.
            
            
               Διαδικασίες διαβούλευσης με τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και με τις τοπικές και περιφερειακές αρχές
            
            
               52.Η Φινλανδία ανέφερε ότι η συντονισμένη δέσμη εξατομικευμένων υπηρεσιών καταρτίστηκε σε διαβούλευση με τους εκπροσώπους των στοχευόμενων δικαιούχων και τους κοινωνικούς και περιφερειακούς εταίρους. Πραγματοποιήθηκε συζήτηση την 1η Οκτωβρίου 2014, με στόχο να σχεδιαστούν τα μέτρα που θα περιλαμβάνονται στα περιφερειακά προγράμματα του ΕΤΠ. Στη συζήτηση συμμετείχαν οι εκπρόσωποι τόσο των στοχευόμενων δικαιούχων όσο και της απολύουσας εταιρείας μαζί με πολλά άλλα ενδιαφερόμενα μέρη. Στην εκδήλωση έγιναν προτάσεις για σχέδια ΕΤΠ στην περιφέρεια Όουλου, οι οποίες περιελήφθησαν στην αίτηση.
            
            
               53.Το Υπουργείο Απασχόλησης και Οικονομίας έχει συγκαλέσει μια ευρεία ομάδα ενδιαφερομένων η οποία ασχολείται με τις απολύσεις στη Broadcom και συμμετείχε στην κατάρτιση της αίτησης ΕΤΠ. Η εν λόγω ομάδα εργασίας περιλαμβάνει εκπροσώπους των αρμόδιων κέντρων οικονομικής ανάπτυξης, μεταφορών και περιβάλλοντος (κέντρα ELY), που είναι αρμόδια για τα καθήκοντα περιφερειακής υλοποίησης και ανάπτυξης της κεντρικής κυβέρνησης, καθώς και των κοινωνικών εταίρων, των εκπροσώπων της Broadcom και άλλων ενδιαφερόμενων μερών.
            
            
               54.Το κέντρο εξυπηρέτησης πελατών της υπηρεσίας για την απασχόληση και την οικονομική ανάπτυξη, και τα κέντρα οικονομικής ανάπτυξης, μεταφορών και περιβάλλοντος συνεργάζονται με άλλα ενδιαφερόμενα μέρη. Η συνεργασία αυτή έχει ως στόχο να υποστηρίξει την υλοποίηση, τον σχεδιασμό και την ανάπτυξη των δημόσιων υπηρεσιών απασχόλησης και υπηρεσιών για επιχειρήσεις. Για τον σκοπό αυτό, ένα γνωμοδοτικό συμβούλιο για υπηρεσίες απασχόλησης και υπηρεσίες για επιχειρήσεις (Γνωμοδοτικό Συμβούλιο TY) εργάζεται σε συνεργασία με την υπηρεσία απασχόλησης και οικονομικής ανάπτυξης.
            
            
               Σύστημα διαχείρισης και ελέγχου
            
            
               55.Η αίτηση περιέχει περιγραφή του συστήματος διαχείρισης και ελέγχου, το οποίο προσδιορίζει τις αρμοδιότητες των εμπλεκόμενων φορέων. Η Φινλανδία κοινοποίησε στην Επιτροπή ότι η διαχείριση της χρηματοδοτικής συνεισφοράς θα ασκείται από το Υπουργείο Απασχόλησης και Οικονομίας, το οποίο επίσης διαχειρίζεται τα κονδύλια του ΕΚΤ. Το ίδιο υπουργείο ενεργεί ως αρχή πιστοποίησης. Υπάρχει αυστηρός διαχωρισμός καθηκόντων μεταξύ των υπηρεσιών που είναι αρμόδιες γι’ αυτές τις δύο λειτουργίες. Οι λειτουργίες διαχείρισης για το ΕΤΠ έχουν ανατεθεί στην υπηρεσία απασχόλησης και επιχειρηματικότητας, ενώ εκείνες για το ΕΚΤ ανήκουν στην περιφερειακή υπηρεσία. Τα καθήκοντα πιστοποίησης και για τα δύο ταμεία ανήκουν στη μονάδα των ανθρώπινων πόρων και διοίκησης. Το υπουργείο συνέταξε εγχειρίδιο που καθορίζει λεπτομερώς τις διαδικασίες που πρέπει να ακολουθούνται.
            
            
               56.Όσον αφορά τον λογιστικό έλεγχο, το αρμόδιο όργανο είναι η ανεξάρτητη μονάδα εσωτερικού ελέγχου, που υπάγεται άμεσα στην αρμοδιότητα του μόνιμου γραμματέα του ίδιου υπουργείου. Λειτουργίες που συνδέονται με την παρακολούθηση και τον έλεγχο περιλαμβάνονται επίσης στο φάσμα λειτουργιών τόσο της διαχειριστικής αρχής όσο και της αρχής πιστοποίησης.
            
            
               Δεσμεύσεις του οικείου κράτους μέλους
            
            
               57.Η Φινλανδία παρείχε όλες τις αναγκαίες διαβεβαιώσεις όσον αφορά τα ακόλουθα: 
            
            
               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους·
            
            
               –τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις·
            
            
               –ότι η Broadcom Communications Finland, η οποία συνέχισε τις δραστηριότητές της μετά τις απολύσεις λόγω πλεονασμού, συμμορφώθηκε προς τις νόμιμες υποχρεώσεις που διέπουν τις απολύσεις λόγω πλεονασμού και μερίμνησε τα δέοντα για τους εργαζομένους της·
            
            
               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης·
            
            
               –οι προτεινόμενες δράσεις θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία· 
            
            
               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.
            
            
               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Πρόταση προϋπολογισμού
            
            
               58.Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων ευρώ (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  9
               .
            
            
               59.Η Επιτροπή, αφού εξέτασε αν η αίτηση πληροί τους όρους που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για ποσό 1 365 000 ευρώ, το οποίο αντιπροσωπεύει το 60% του συνολικού κόστους των προτεινόμενων δράσεων, προκειμένου να παρασχεθεί χρηματοδοτική συνεισφορά για την αίτηση.
            
         
         
            
               60.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  10
               .
            
            
               Συναφείς πράξεις
            
            
               61.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 1 365 000 ευρώ στην αντίστοιχη γραμμή του προϋπολογισμού.
            
            
               62.Ταυτόχρονα με την έγκριση της παρούσας πρότασης για απόφαση κινητοποίησης του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης της προτεινόμενης απόφασης για κινητοποίηση του ΕΤΠ από το Ευρωπαϊκό Κοινοβούλιο και το Συμβούλιο.
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση 
                  (αίτηση από τη Φινλανδία - EGF/2015/001 FI/Broadcom)
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  11
               , και ιδίως το άρθρο 15 παράγραφος 4,
            
            
               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  12
               , και ιδίως το σημείο 13,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) στόχο έχει να παρέχει στήριξη στους εργαζομένους που απολύονται και στους μη μισθωτούς των οποίων η δραστηριότητα έχει διακοπεί ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθήσει να επανενταχθούν στην αγορά εργασίας.
            
            
               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  13
               .
            
            
               (3)Στις 30 Ιανουαρίου 2015 η Φινλανδία υπέβαλε την αίτηση EGF/2015/001 FI/Broadcom για χρηματοδοτική συνεισφορά από το ΕΤΠ, μετά τις απολύσεις στην Broadcom Communications Finland και σε δύο από τους προμηθευτές ή κατάντη παραγωγούς της στη Φινλανδία. Η αίτηση αυτή συμπληρώθηκε με πρόσθετες πληροφορίες σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών από το ΕΤΠ, όπως προβλέπεται στο άρθρο 13 του εν λόγω κανονισμού. 
            
            
               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 1 365 000 ευρώ σχετικά με την αίτηση που υπέβαλε η Φινλανδία,
            
            
               (5)Προκειμένου να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να ισχύσει από την ημερομηνία της έκδοσής της,
            
            
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
         
         
            
               Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2015, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 1 365 000 ευρώ σε πιστώσεις ανάληψης υποχρεώσεων και σε πιστώσεις πληρωμών.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από [the date of its adoption]*. 
            
            
            
               
                  14Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  ΕΕ L 347 της 20.12.2013, σ. 855.
               
               
                  
                     (2)
                  Κατά την έννοια του άρθρου 3 του κανονισμού ΕΤΠ.
               
               
                  
                     (3)
                  Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE – αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των ΕΚ σχετικών με ειδικούς στατιστικούς τομείς (ΕΕ L 393 της 30.12.2006, σ. 1).
               
               
                  
                     (4)
                  Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.
               
               
                  
                     (5)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).
               
               
                  
                     (6)
                  https://www.strategyanalytics.com/default.aspx?mod=pressreleaseviewer&a0=5482
               
               
                  
                     (7)
                  LTE, η συντομογραφία για Long-Term Evolution (τεχνολογία για μακροπρόθεσμη εξέλιξη) είναι ένα πρότυπο για την ασύρματη επικοινωνία δεδομένων υψηλής ταχύτητας για κινητά τηλέφωνα και τερματικά δεδομένων.
               
               
                  
                     (8)
                  Στρογγυλοποιημένα ποσά
               
               
                  
                     (9)
                  ΕΕ L 347 της 20.12.2013, σ. 884.
               
               
                  
                     (10)
                  ΕΕ C 373 της 20.12.2013, σ. 1.
               
               
                  
                     (11)
                  ΕΕ L 347 της 20.12.2013, σ. 855.
               
               
                  
                     (12)
                  ΕΕ C 373 της 20.12.2013, σ. 1.
               
               
                  
                     (13)
                  Κανονισμός (ΕΕ, Ευρατόμ) αριθ. 1311/2013 για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).
               
               
                  
                     (14)
                   Date to be inserted by the Parliament before the publication in OJ.